cyanic-selkie/wikianc huggingface dataset:
Андрей Платонов
Биография
Отець Андрея Платонова быв желѣзничный шлосарь, мати — дѣвка годинаря. В родинѣ было 11 дѣтей, з них Андрей быв старшый. Школы его не были довгы — уже яко штирнадцятьрочный пошов робити майстерчиком в розличных майстернях Воронежа, помочником одливаря и до року 1918, коли зачав публиковати поезии и прозы в мѣстных новинках, перемѣнив много робот и набрав ся богатых животных обсерваций. В рр. 1918–1921 з перерывами выучив ся на електротехника в Воронежском техничном желѣзничном училищу. В тоты рокы робив яко новинарь в редакции нового желѣзничного часописа Желѣзный путь и фронтовый дописователь на фронтах домовой войны. Року 1919 быв мобилизованый до войска и служив яко помочник паровозника и шоровый стрѣлець. В рр. 1923–1926 лишив литературу и робив в Воронежском губернском урядѣ як инженер в проектах мелиорации и ставбы електрарень. В року 1927 переселив ся до Москвы и вернув ся ку литературѣ. До року 1930 ту были написаны его найлѣпшы роботы, повѣсть Котлован и роман Чевенгур, в котрых содержала ся критика системы, але тоты роботы не были публикованы за живота автора.
Его повѣсти и повѣданя, котры мож было судити нееднозначныма, достали остру критику од Сталина и литературных цензорох. В року 1931 опубликована повѣсть На хосен (русс. Впрок), о котрой Сталин написав: «Талантованый писатель, але подляк.» Творы писателя перестали принимати в редакциях и выдавательствах. Сына его, пятнадцятьрочного, арештовали в року 1938 яко «шпиона и террориста», выпустили в року 1940, але хворого на туберкулозу, дозираючи за ним и сам Андрей Платонов заразив ся, и то стало ся причинов его передчасной смерти. В часѣ Другой свѣтовой войны быв фронтовым дописовательом в шаржи капитана. Демобилизованый в року 1946. В конци року было опубликовано его повѣданя Навернѣня (авторска назва Родина Иванова). Хоть написано оно было цѣлком реалистично, без всякых языково-штилистичных експериментох, без сатиры, подобны истории много раз описаны были у иншых авторох, критика и так назвала го «паскудным огваряньом совѣтскых людей, совѣтской родины, воинох-побѣдникох, што вертали ся домю».
Неповторимый Платонов
Язык и штил Андрея Платонова оригиналный и неповторимый. Его герои, будователе социализма, вплѣтають до своей бесѣды слова и фразы, почерпнуты очевидно из партийной пропаганды. В зачатку рока 1930 была опубликована статья Сталина Обертаня головы од успѣхох (русс. Головокружение от успехов) о коллективизации земледѣлства. Никого не могло зачудовати, кедь сама назва статьи и окремы фразы, означѣня з той статьи были на устах народа, кедь тото чули каждый день и на каждом кроку з радия, читали в новинках и доставали директивно од партийных агитаторох. В повѣсти На хосен в бесѣдѣ селян не лем густо натыканы слова и обороты з той статьи, але и споминать ся имя вождя: «Всякое слово хрустить в головѣ — и як бы есь свѣжой воды напив ся: лем товариш Сталин годен так ознамовати.»
Автор заглублять ся до наивной психологии селян, описуе их иррационалны, неграмотны и смѣшны планы и чины. Формално повторюючи «правилны» слова партийной пропаганды, зображуе совѣтску реалность свого часу, як ю видять и розумѣють тоты люде. Официална критика прияла таке двозначне зображѣня як «клеветы на совѣтску систему».
Юрий Нагибин, добрѣ знавшый Платонова, говорив о его неповторимости: «''Наподобньовати Чехова або Бунина, або иншого классика не так опасно, як Андрея Платонова. Моцный квас его фразы выпалить на угля несмѣлы пробы зачаточника.''»
Референции
Катеґорія:Російскы писателї Катеґорія:Русскоязычны писателе Катеґорія:Уродили ся 1899 Катеґорія:Умерли 1951
Приднѣстровья
Приднѣстровья (молд. Нистрения, Приднестровие, Придністров'я), официално Приднѣстровска Молдавска Република, ПМР (молд. Република Молдовеняскэ Нистрянэ, Приднестровская Молдавская Республика, Придністровська Молдавська Республіка) — непризнана штатна република в Выходной Европы. Положеный переважно межи рѣкой Днѣстер и восточна погранична с Молдавов и Украинов.
Астрономія
Астрономія, ґрецькы αστρονομία з άστρον (астрон) звізда і νόμος (номос) закон, русиньскы тыж звіздарство, є наука, котра ся занимать явами за граніцями атмосферы Земли. Та же передовшыткым баданём весмірных тїлес, їх сістемами, вшелиякыма дїями у весмірї і тыж самым цїлым весміром.
Катеґорія:Природны наукы Катеґорія:Астрономія
Анастомоза
Анастомоза од ἀναστόμωσις anastomosis отвор, выход, соустя —  природне або штучно створене злучѣня меджи дутыма органами.
Примѣрами такого злучѣня можуть быти:
Референции
Катеґорія:Анатомия
Реметьскы Гамры
Реметьскы Гамры (по ) є село в окресї Собранцї в Кошіцькім краю на юговыходї Словеньска.
1076
Глави штатів
Катеґорія:Рокы
Морава (нижний приток Дуная)
Морава, Велика Морава — рѣка в Сербии, правый приток Дуная. Вливать ся в Дунай при Смедеревѣ.
Ток рѣкы
В нижном току рѣка тече долинов, де суть найплоднѣйшы землѣ Сербии, ту мать кривулясте корыто, а ей воды служать на заводньованя земледѣлскых готари. Природна довжка току 221 км, але по реализованой регулации и напрощѣню в сучасности ся зменшила до 185 км. Плоха базену 37 500 км2.
Середный проток в устю 260 м3/сек.
Рѣка сплавна горѣ од устя на оддалѣня 3 км. По повѣнях рѣка лишать в старом корытѣ озера.
Галерия
Катеґорія:Рікы Сербии Катеґорія:Рікы Европы Катеґорія:Рікы подля алфавиту
Цітоплазма
Цітоплазма є внутрішный обсяг бункы окрем ядра. Складать ся із текучої цітосолі а орґанелы. Обколесує ю бункова мембрана (цітоплазматична мембрана). Цітоплазма а ядро бункы ся зве протоплазма.
Цітосоль
Цітосоль творить вода, суль, орґаничні молекулы а ензімы. Переходить гев много хімічных реакції.
Орґанелы
Катеґорія:Біолоґія
Иван Пастелий
Иван Пастелий, Pásztélyi Ioann; *21. януар 1741, Мала Пастиль, жупа Унг, Мадярске кральовство – †1799, Унгвар — русинскый церковный и културный дѣятель, педагог, каноник, историк, поет.
Творба
Найвекшым приносом Пастелия ку историчной науцѣ были его латинскоязычны роботы Historia Dioecesis Munkatsiensis (История Мукачовской епархии), яку М. Лучкай зашорив яко 5. том до своей 6-томной Истории карпатскых Русинох,  пак De origine Ruthenorum (О походжѣню Русинох), рукопис котрой хранить ся в Державном архивѣ Закарпатской области. В них обстоюе автохтонность Русинох и их право на самостатну диецезию.
З поетичной творбы до нас дойшов лем верш Пѣснь пастыря душевнаго, познатый тыж яко Пѣснь Пастелия, котрый найскорше опубликовав М. Драгоманов в журналѣ Житє і слово, Львов, 1894, т. І, сс. 452–453. Верш написаный людовов бесѣдов, призвиско автора ся вычитуе з акростиха.
Референции
Катеґорія:Русиньскы педаґоґы Катеґорія:Русиньскы історіци Катеґорія:Русиньскы церьковны дїятелї
Астероид
Астероид — старше и неточне, але ещи все хосноване означѣня козмичных тѣлес, котры ся правилно зовуть планеткы. Неточне названя астероидох мать корѣня з часох, коли были знамы лем двѣ тѣлеса. В добѣ, коли было объявлене уже пару десяток тѣлес, было прияте нове означѣня того, до той добы не знамого типу тѣлес — планетка.
Астероиды, або малы планеты — тверды тѣлеса Сонѣчной системы. Розмѣры их суть приближно од 1 до 1000 км. Рухають ся довкола Сонця по елиптичных орбитах, што суть переважно меджи орбитами Марса и Юпитера. Первый астероид, Цереру, нагодов объявив Джузеппе Пиацци 1. януара 1801. На зачаток рока 2000 число астероидох з точно вызначеныма параметрами орбит, якы достали индивидуалне регистрачне число, а векшина — и властны назвы, сягло на 9709. Цѣлково число астероидох, што суть доступны про обсервацию, сягать 100 000. Але их повна маса ся шацуе на, што менше як 10^ масы Землѣ, а их повный объем приближно. Около 98% вшиткых познатых астероидох ся рухають в области пояса астероидох.
Референции
Катеґорія:Астрономія *
Юлианскый день
Юлианскый день, або юлианскый датум (куртанка JD) — число дньох, котры минули од полудня свѣтового часу дня 1. януара року 4713 до н. е. подля пролептичного Юлианского календаря.
Припадно, подля пролептичного Григорианского календаря точка одрахунку буде 24. новембра 4714 до н. е. Тыж ся мусить уважовати, же подля астрономичной личбы рокох будуть то одповѣдно рокы -4712 и -4713, понеже в цивилной личбѣ рокы до н. е. зачинають ся од 1 до н. е., в астрономичной же личбѣ тот рок ся рахуе за нултый, а далшы рокы за минусовы.
Юлианскый период
По заведжѣню Григорианского календаря (1582) проблемы в хронологии и астрономии еще вецей наросли. Французскый историк и хронолог Жозеф Скалигер в року 1583 понукнув на то таке рѣшѣня, жебы ся злучили до едного цикла розличны календарны циклы индикт (15-рочный цикл збераня шпециалной дани в Римской империи), Метонов цикл (19-рочный, котрый вплывать на днѣ фаз Мѣсяця и вызначѣня датума Великодня) и сонѣчный цикл (28-рочный, котрый пересуне днѣ тыждня на тоты самы числа мѣсяця). Такый цикл, названый Юлианскым периодом обсягуе рокы. Его зачаток припадать на 1. януара року 4713 до н. е. пролептичного Юлианского календаря, коли зачали ся вшиткы три спомянуты циклы. Конець первого юлианского периода буде 23. януара рока 3268 подля Григорианского календаря.
Хоснованя
Каждый день в границях Юлианского периода мать свое число, котрое е цѣлым числом, котре еще позначать ся JDN (Julian Day Number). Юлианскый датум днешного дня (1. September 2023) е , тото указуе число дньох, котры сплынули од зачатку периода. Про каждый юлианскый день мож выраховати, якый то быв день тыждня: буде то звышок од дѣлѣня юлианского датума на 7:
Референции
Катеґорія:Хронолоґія
1075
Вмерли
Катеґорія:Рокы
Гаврило Глюк
Гаврило Глюк, *19. май 1912, Сигет, Мадярске кральовство (од Трианона — Румыния) – †2. новембер 1983, Ужгород, Украина — подкарпатскый малярь, Заслуженый умѣлець УССР (1963).
Творба
Участнив ся на малярскых выставках од року 1946. Персоналны мав в Ужгородѣ (1963), Киевѣ (1982, 1983). Быв зрѣлым автором жанровых образох, портретох, пейзажи. Основна тематика – карпатска. Полотна Гаврила Глюка позначены радостным свѣтоприймованьом, достовѣрностьов зображеного, суть колоритнов гимнов животу и труду. Роботы автора суть в колекциях Националного умѣлецкого музея в Киевѣ, Закарпатского, Сумского, Полтавского, Одесского умѣлецкых музейох.
Референции
Катеґорія:Маляре
Калман Демко
Калман Демко, Demkó Kálmán, (*Герембель, 3. октобер 1852 – †Будапешт, 13. фебруар 1918) — историк, педагог, новинарь.
Биография
Родив ся во фамилии грекокатолицкого священика в Герембелю, русинском селѣ коло Мишколца. Учив ся Дьондьошу, Пряшовѣ, Унгварѣ, матуровав в Шаришском Потоку 17. юна 1873.
В рр. 1873-1877 на Будапештской универзитѣ штудовав гуманитарны, историчны, филологичны и географичны наукы. 8. мая 1877 склав испыт и достав учительску диплому. 10. юна 1882 обгаив докторскый ступень PhDr.
Педагогична робота:
Научна и сполоченска робота:
Калман Демко належав до той части карпаторусинской елиты, котры в добѣ мадяризачной горячкы одышли зо своей домовины до Будапешту и зробили успѣшну карьеру высокых штатных функционарьох. Векшина з них усиловала ся о заведжѣня мадярской литургии про Мадярох-грекокатоликох и наконець того досягли.
Референции
Катеґорія:Педаґоґы Катеґорія:Мадярскы историци Катеґорія:Мадярскы новинаре Катеґорія:Русиньскы новинаре Катеґорія:Посланцьове парламента
Мед
Мед - густа солодка маса, яку пчолы вырабляють з нектару квітїв.
Ґрецька монархія
Кральовство Греция (Βασίλειον τῆς Ἑλλάδος) — грецка монархия, основана решеням «великих держав» (Британьской империи, Кральовством Франции, Российской империи), котра закрепила Лондонска конференция (1832).
Гипертекст
Гиперте́кст (англ. hypertext) — термин, означаючый систему из текстовых сторонок, звязаных перекрестныма одказами. Примѣрами гипертекста суть енциклопедии, компютерны сѣти, веб-сайты, в котрых мож переходити з едной сторонкы на другу и выглядовати информацию помочов ключовых слов.
Розличны хоснованя термина
В компютерной терминологии гипертекст — тото текст, сформованый в языку значкованя (напримѣр, HTML), розрахованый на хоснованя гиперодказов.
В литературознаню гипертекст — тото книга, что мать внуторны одказы, котру не читаме за шором, але переходиме з едной части на другу. Примѣром суть словникы, енциклопедии, а в модерной беллетристицѣ зберькы поезий, але и прозу так пишуть дакотры авторы, же ю мож читати вырывково. Найдавнѣйшым гипертекстовым литературным твором е Библия, что мать нумерованя окремых частей текста и е хоснована з частыма одказами.
История появы и етимология
Префикс гипер- е грецького поводу и значить то саме, что префикс супер-, котрый приходить з латины. Его значѣня: перевысшѣня, выход за границѣ тых можностей, котры были перед тым. В добѣ компютеров настало можным легко створити системы сторонок, звязаных межи собов одказами, глядати тоту, котру потребуеме помочов ключовых слов, фурт редаговати и обновляти их обсяг. Такыма гипертекстовыма системами суть в Интернетѣ хотькотры веб-сайты.
Референции
Катеґорія:Компютеры і інтернет
Органиста
Органиста — музикант, котрый грать на органах. Одколи в церквах были заведены органы, указала ся потреба особ, котры суть выучены умѣню хоснованя того инштрумента.
Пожаданя ку органистови
Органисты суть потребны переважно в католицкых и протестантскых костелах. До заведжѣня органох были по костелах лем пѣвцѣ, иншак пѣвцоучителѣ, канторы (cantores), а пак указала ся потреба органистох. Органиста мать быти доста выцвѣченый в музицѣ и в церковном спѣвѣ, обы знав добрѣ гармонично грати и спѣвати, як и учити спѣву другых, кедь не е особный пост хормайстра (magistri cantorum), диригента хору, учителя спѣву. Органиста мусить знати передовшиткым акомпановати при спѣвѣ, циже не надмѣру голосно, жебы не глушити спѣв, але тыж не зовсѣм тихо, жебы го было гармонично чути зо спѣвом. Мусить ся приспособити ку духови музикы и костелного спѣву. Мусить ся розумѣти на канонах хоснованя органох в литургии. Под час Адвенту и Великого посту органы не грають, окрем третьой недѣлѣ Адвенту и четвертой недѣлѣ Великого посту. Фактичнѣ и на жалобных службах ся не мать грати, або лем смутны мелодии и притишено.
Референции
Катеґорія:Музичны фахы
Смоленьск
Смоленьск — місто в Росії, адміністратівный центер Смоленьской области. Лежыть у западній части Росії на ріці Днїпр. Перше ся споминать у 863 році.
Катеґорія:Міста Росії
1074
Глави штатів
Катеґорія:Рокы
Пролептичный календарь
Пролептичный календарь, од προληπτικόϛ proleptikos попередный (о часѣ) —  означать предходяче датованя, циже вызначѣня датума подля календаря, про час, коли тот календарь еще не быв заведеный.
Медведже
Медведже (в містнім языку Медвідже, по ) є село на Словеньску в окресї Свідник.
Памяткы
Церьков святого Дімітрія Солуньского з року 1903 Фотоґрафія
Руськовцї (окрес Собранцї)
Руськовцї (по ) є село в окресї Собранцї в Кошіцькім краю на юговыходї Словеньска.
1073
Глави штатів
Катеґорія:Рокы
Гайти
Република Гайти, République d'Haïti — держава в западной части острова Гиспаньола и на поблизкых островах Гонав, Тортю, Ваш и др. в Карибском мори. Плоха 27,8 тыс. км2. Официалный язык французскый. Другым официалным языком е креолскый. Западну часть острова Гиспаньола занимать Доминиканска република. На востоку на другом березѣ Вѣтрового пролива, 80 км широкого, лежить Куба.
История
История Гайти од зачатку доднесь точить ся в знамени насилства:
Обывательство
В сучасности 95% обывательства суть негры, 5% — мулаты и бѣлы, подля вѣры: 55% римокатоликы, 29% протестанты, една з официалных религий — воду (2003, 2%).
Высока мѣра емиграции: 300 тыс. жиють в Ню Йорку.
Економика
Робоча сила туня, але неквалификована. 41% безроботных (2010). Из занятых: в аграрном секторѣ — 38%, в промыслѣ — 12%, в службах — 50%. Експорт: конфекция, олаи, какао, манго, кава; главны партнеры в року 2017 были США (81%), Доминиканска република (5%). Вонкашный довг з наростаючым трендом: Гаити в сучасности найбѣднѣйша держава западной полукулѣ, де 60% обывательства жие под чертов худобности.
Референции
Катеґорія:Країны Катеґорія:Державы Сіверной Америкы Катеґорія:Середна Америка
Світовый день дарця кровли
Свѣтовый день дарця кровли — 14. юн — меджинародный славностный день, установленый про то, жебы посилнити свѣдомость о потребѣ кровли и кровных компонент, и подяковати дарцям кровли за их добру волю даровати кровь, жебы своим дарунком захранити живот.
Позадя
Переливаня кровли, або гемотрансфузия — метод лѣчѣня, котрый спочивать на том, же до кровной системы хворого (реципиента) переливать ся кровь, або ей компоненты, взяты од здоровой особы, дарця кровли. Тото ставать ся потребным при хирургичных операциях, травмах, утратах кровли, або тяжкых инфекчных хворотах.
История
23. мая 2005 58-а сесия Свѣтовой асамблеи здоровництва, в Женевѣ вынесла рѣшѣня каждорочно 14. юн (день уродин Карла Ландштайнера), славити яко Свѣтовый день дарця кровли (резолуция WHA58.13).
Референции
Дарця кровли
Автобус
Типы автобусох
Автобусы суть назначены про выхоснованя в розличных условиях, прото ся одличують конштрукциов и многыма параметрами. Найменшы суть микробусы, котры мають 9 –15 пасажерскых мѣст, а надвеликы автобусы мають до 250 мѣст. Додаточны мѣста досягають ся скапчаньом секций (2 – 3 секции), або двохпалубнов конштрукциов каросерии. Автобусы, назначены про выхоснованя в селѣ, в горах, на дорогах низкой якости мають силнѣйшый подвозок, погон на вшиткы колеса и меншый комфорт. Городскы автобусы мають двоѣ – троѣ дверѣ, низкы сходикы и акумулачны плохы при них, котры дають можность на скоршый вход и выход пасажерох. Автобусы далекых линий мають найвысшый комфорт, багажовы секции, шатню, холодник, заход, а даколи и мѣста на спаня.
Хыжа на колесах, транспортне средство з можностьов спочивку, caravan, або trailer — малый автобус, приладженый на бываня, як квартель на колесах. Из правила, буде обсяговати гостьову избу циже столову, невелику купалню, кухню и сѣни, што ведуть до спални, а дакотры мають аж двѣ–три спалнѣ. В дакотрых краях путованя на такых автобусах — свого роду способ живота, а поуживать ся про такы транспортны средства ай назва спочинкове авто, recreational vehicle, ци курто RV, суть ку тому фаховы порадникы, а про паркованя суть приладжены шпециалны паркингы, де ся мож прикапчати ку вонкашным комуналным службам.
История
Попередником автобуса быв омнибус — конна запрягова многомѣстна пасажерска перевозка, котра ходила по вызначеных городскых або меджигородcкых линиях. Перва городска линия омнибуса появила ся во Франции еще в року 1662.
Первый моторовый автобус, тогды еще называный омнибусом, представив Карл Бенц в року 1895, а зачав он ходити по регуларной линии в Лондонѣ в октобру 1899.
Референции
Катеґорія:Певниновый транспорт
Медіціна
Медіціна (з лат. ars medicina, уменя лїчіти) є наука о здоровю, ставах і процесах хвороты чоловіка, о способах лїкованя і профілактікы хворот. Задачов того наукового фаху є хоронити і злїпшовати здоровя людей. Узко навязує на біолоґію. Операть ся о познаня біолоґії, хемії, фізікы і дале веце а веце ся загорнює тыж інформатіка.
Жерела
Катеґорія:Здоровя і медіціна
1072
Вмерли
Катеґорія:Рокы
Веряця
Веряця, Vereațea,   Veréce — село в Виноградовском районѣ Закарпатской области Украины, подряджене Веряцкой сельской радѣ.
Землепис
Село лежить на лѣвом березѣ Тисы, о 12 км на восток од районного центра, а о 3 км од желѣзничной штации Королево. Село мать трахитовый камѣнолом.
История
Село первый раз упомянуте под роком 1355. В року 1832 освячена мурована грекокатолицка церковь Роздва Пр. Богородицѣ.
В року 1910 зоз 961 обыватели зафиксованы: 682 — Русины, 152 — Нѣмцѣ, 81 — Мадяр. Подля вѣровызнаня: 717 — грекокатоликы, 156 — израелиты, 65 — римокатоликы.
В року 1930 в селѣ жили 1123 обывателе, з того были 929 — Русины, 103 — Евреи,16 — Мадяре, 13 — Чехы и Словаци, 8 — чужоземцѣ, 55 — иншы; грекокатолицка громада мала 916 вѣрникох..
Сельска рада
Ку Веряцкой сельской радѣ административно припадать село Горбкы.
Референции
Катеґорія:Населены пункты Украины Катеґорія:Населены пункты Закарпатской области
Гарри Трумен
Га́рри Тру́мен, Harry S. Truman, *8. май 1884, Ламар, Миссури — †26. децембер 1972, Канзас Сити, Миссури — державный дѣятель, 33-й президент США в роках 1945–1953 и 34-й Вицепрезидент США (1945) од Демократичной партии.
Биография и карьера
Походив з родины небогатого фармера яко старшый з трьох дѣтей. По закончѣню середньой школы (1901) працовав яко банковый урядник в Канзас Сити. В роках 1905–1911 одслужив два туры в Националных Гардах. По смерти отця (1914) провадив фарму. В року 1917, коли США вступили до Первой свѣтовой войны, наступив яко доброволець до войска и служив два рокы на европском фронтѣ. В року 1919 оженив ся з Елизабет Воллас, котру знав од малости. Пробовав торговлю з дробным товаром, але через рецесию в зачатку 1920-х не успѣв. З помочов корумпованого Томаса Пендергаста, мѣстного боса Демократичной партии зробив политичну карьеру, зачавши як районный судця в року 1922, аж до члена Сената США од штата Миссури (1935–1945). Яко сенатор, заслужив собѣ особну довѣру од колег и популарность од воличох и в року 1944 Демократичнов партиев быв даный кандидатом на пост вицепрезидента. По выграных вольбах 20. януара 1945 став ся вицепрезидентом, а 12. апрѣля 1945, по наглой смерти Ф. Рузвелта — президентом США. Перед вольбами в року 1848 вызирало, же не мать жадны шансы, але вдякы енергичной кампании нечекано выграв и другу каденцию, але неуспѣх его вонкашной политикы и значно меншы од обѣцяных резултаты внуторной политикы привели до упадку его популарности в конци каденции (януар 1953) до 31%, сопротив 87%, котры мав на зачатку (юл 1945).
Политика
Основов политикы Г. Трумена было активне противостаня совѣтской експанзии в Европѣ и ширѣню комунизма во свѣтѣ. Авшак активна антикомунистична политика и атомовый шантаж не принесли чеканый упѣх. Двѣ бомбы в Японии забили понад сто тысяч мирных обывательох, СССР в року 1949 вывинув властны атомовы зброи, зликвидовавши четырирочну монополию США, а в Китаю выграли домову войну комунисты. Войну в Кореи не удало ся выразно выграти, але забрала она живот 33 тысяч америцкых воякох. Наконець, жертвов вонкашной антикомунистичной политикы, забравшой ресурсы и увагу, упала внутрополитична програма Справедливый курс (Fair Deal).
Юговыходна Азія
Юговы́ходна Áзія — реґіон в Азії, што лежить на выходной од Індії, та на юг від Кітая.
Атены
Атены ці Афіны (ґрецькы: Αθήνα) суть головным містом Ґреції. Находять ся на півострові Аттіка близко Сароньского заливу. З околитыма містами, ак є наприклад пристав Пірей, творять аґломеріацію через 3 міліоны жытелїв.
Катеґорія:Населены пункты Греции Катеґорія:Головны міста Катеґорія:Греция
Медія
Медіум множне чісло медія, посередкуюча персона, сфера, чінитель, выповнїня простору або матеріал, в котрім є предмет уложеный. Може быти і пописом про ДВД, книгу, часопис, електронічну пошту (е-маіл), он-лайн газету, летак, відеоказету, філмове дїло, ґрамофонову платню ітд.
Карл Ландштайнер
Карл Ла́ндштайнер, Karl Landsteiner; *14. юн 1868, Вѣдень, Австро-Мадярщина — †26. юн 1943, Ню Йорк, США — австрийскый и америцкый дохтор, хемик, имунолог, инфекциониста. Первый выгледовач в области имуногематологии и иммунохемии, автор робот зоз молекуларной и бунковой физиологии реакции организма на розмыты антигены и при том взникаючы шпецифичны и нешпецифичны явы. Лавреат Нобела зоз физиологии и медицины (1930) за объявлѣня груп кровли у чоловѣка, што дозволило учинити переливаня кровли рутиннов медицинсков процедуров. Лавреат награды Ласкера-Дебейки за клиничны медицинскы выгледованя (1946, посмертно).
Биография
Родив ся 14. юна 1868 в Баденѣ под Вѣдньом, в еврейской фамилии,   моравского походжѣня. Отець му, Леополд Ландштайнер (1818—1875), — вызнамный новинарь родом з Николсбурга, доктор права, основатель и первый редактор новинкы «Die Presse» (1848), позднѣйше тыж закладатель еще едной новинкы «Die Morgenpost», — умер, коли дѣтвак мав 6 рокы. Карла воспитала мати, Фанни Гесс (1837—1908), родачка зоз Проснитца, котрой быв барз одданый. В децембру 1890 переступив на католицтво, што перед ним отворило академичну карьеру. Во фебруарѣ 1891 зыскав дохторску диплому на медицинской факултѣ Вѣденской универзиты и продовжовав роботу на универзитѣ яко выгледовач и педагог.
В роках 1891—1896 заинтересовав ся хемиов, котру штудовав током пятьох рокох, добываючи практичны скушености во Вюрцбургу, Мюнхенѣ и Цуриху.
В року 1896 вернув ся до Вѣдня, достав мѣсто асистента во Вѣденском инштитутѣ гигиены. Такой того року зистив, же лабораторны културы бактерий мож аглутиновати, додавши имуннный кровный серум.
В роках 1908—1911, яко главный патологоанатом Вѣденской кральовской болницѣ Wilhelminenspital, Ландштайнер сконцентровав ся на штудиях дѣтской парализы.
В року 1909 сполу з С. Поппером зистив инфекчну природу дѣтской парализы.
В року 1911 став ся професором Вѣденской универзиты.
В року 1916 побрав ся з Гелен Власто, а о рок нато им ся родив сын Ернест Карл.
В часѣ Первой свѣтовой войны емигровав до Нидерландох.
В року 1922 быв позваный стати на чоло лаборатории в Центрѣ медицинских выгледовань Рокфеллеровской универзиты (Ню Йорк).
В року 1939, уже 70-рочный, достав од Рокфеллеровской универзиты честный титул «Заслуженый професор во выслужбѣ», але продовжав робити. Якраз в том часѣ, в роках 1939—1942, под его проводом А. Винер — еден з найталентованых ученикох, объявив нову систему антигенох Rh-Hr. За объявлѣня и штудии той системы А. Винер, К. Ландштайнер, Ф. Левин и Дж. Магони достали награду Алберта Ласкера за клиничны медицинскы выгледованя (1946).
Референции
Катеґорія:Медици Катеґорія:Нобеловы лавреаты з физиологии и медицины
1977
Умерли
Катеґорія:Рокы
Юрий Игнатков
Юрий Игнатков Ihnátkó György, (*14. май 1840, Михаловцѣ, Земплин, Австрийска монархия — †14. септембер 1885, Лученець, регион Банска Быстриця, Австро-Мадярщина), педагог и новинарь русофилской и русино-русофилской ориентации, языко- и литературознатель.
Биография
Высокошколске образованя достав на филозофичной факултѣ в Будапештѣ, по закончѣню котрой робив яко гимназиалный профессор в Будапештѣ, де выучовав латинскый, грецкый, русскый язык. В року 1866–1867 профессор на гимназии в Унгварѣ, в року 1867–1868 зась в Будапештѣ, в роках 1868–1876 в Левочи, в роках 1876–1885 в Лученци. Подтримовав и пропаговав идеи панславизма. З той причины быв перемѣщованый на все новы мѣста роботы. Активно выступовав в пресѣ: Слово (Львов), Вѣстникъ для русиновъ Австрійской державы (Вѣдень), Pesťbudinské vedomosti (Будапешт).
Быв активистом в Обществѣ св. Василия Великого и Матицѣ Словенской, сполуосновательом литературной новинкы Свѣт (1867).
Научна робота
Написав статьи о славянскых языках, польской и российской литературах, котры публиковав переважно в фаховом часописѣ Országos tanáregyleti közlöny (1867–1868, 1874–1875). Статьи о русской и польской литературѣ публиковав в будапештскых часописах Fővárosi Lapok (1869) и Pesti Napló (1870). Писав о вплывѣ крестовых походох на културный розвой Европы, о взаимных звязях индоевропскых языкох. В року 1875 опубликовав штудии грецкой поезии, а року 1877 перву в Мадярщинѣ грамматику циганского языка Cigány nyelvtan.
Референции
Катеґорія:Русиньскы лінґвісты Катеґорія:Русинскы литературознателе Катеґорія:Русиньскы новинаре Катеґорія:Русиньскы педаґоґы
Земноалкалны металы
Етимология назвы
Названы так прото, бо их оксиды (подля терминологии алхемикох: землѣ), ростоплены во водѣ, дають алкалну реакцию.
Властности
Суть то мягкы металы, переважно стрѣбернистого колора. Мають два електроны на вонкашном електронном обалу, котры легко оддають, утворюючи соли, в котрых метал доставать форму катиона М2+, де М представлять дакотрый метал 2. групы. Формула типовой земноалкалной злученины, такой як калция хлорид CaCl2 або калция оксид CaO, контрастуе з одповѣдныма злученинами алкалных металох, котры мають катион М+, як натрия хлорид NaCl або натрия моноксид Na2O.
Референции
Катеґорія:Групы хемичных елементох
Людовит Гараксим
Людовит Гараксим, Ľudovít Haraksim; *1. август 1928, Ужгород, Чехословакия (днесь Украина) – †18. новембер 2008, Братислава, Словакия — словацкый историк русинского походжѣня.
Походжѣня
Гараксимовы походять з русинского села Вышна Яблонка Пряшовского краю. Отець Людовита по прилучѣню Подкарпатской Руси, працовав в Ужгородѣ на выставбѣ желѣзницѣ, а ту ся стрѣтив зоз своев будучов женов, Словачков. Ту ся им уродив Людовит, ту в року 1946 закончив гимназию, а пак родина оптовала до Чехословакии.
Научны погляды
На филозофичной факултѣ Универзиты Коменского в Братиславѣ выштудовав историю и русскый язык (1947–1951), пак в року 1953 склав докторат филозофии, а в року 1960 зоз дизертациев о словацко-украинскых историчных односинах XVII – XVIII. ст. зыскав ступень кандидата историчных наук. До року 1956 быв асистентом катедры истории той универзиты, пак наступно научным сполупрацовником Инштитуту истории Словацкой академии наук (САН).
Уже яко молодый 28-рочный ученый на меджинародной научной конференции в Пряшовѣ, ку 100-рочу уродин Духновича (1956), котру организовав КСУТ, выступив против тверджѣня совѣтской делегации марксистичных историкох, же Закарпатска область и Выходна Словакия в минулости належали «Киевской Руси». Тото в добѣ твердой украинизации быв барз одважный чин. В року 1970 зачали ся политичны «чисткы», а му тогды припомянули ай то, же «з немарксистичных позиций писав о револучных роках 1848–1849, а не схвальовав военску интервенцию 21. августа 1968». Быв вышмареный зоз САН, а заказали му вшиткы публикации. Ещи мав щастя, же достав роботу архиваря в Словацком народном музею, але и там на вшиткых каталогах выстав и музейных публикациях, котры приготовляв, не смѣло ся указати його имя. Аж по падѣ комунистичного режима в року 1989 годен быв ся вернути ку официалной роботѣ яко историк. В тых роках быв важеный яко найлѣпшый експерт на историю Русинох, а быв активным членом Матицѣ словацкой, подпредсѣдником Словацкого историчного сполку, членом рады влады про народности, членом колегии министра културы и членом Словацкого гелсинкского комитету.
На своих высокых постах при владѣ выступовав за националне вызнаня Русинох.
Референции
Катеґорія:Русиньскы історіци
1070
Глави штатів
Катеґорія:Рокы
Краины Осѣ
Краины Осѣ, Гитлеровска коалиция (Achsenmächte,, 樞軸國, Sūjikukoku) — названя союза Германии, Японии и Италии.
Сейків
Сейків (по ) є село в окресї Собранцї в Кошіцькім краю на юговыходї Словеньска.
Мекка
Катеґорія:Міста
Фармер
Сельскы газдовства суть дробны — селянского типа, и великы — капиталистичного типа.
Фармерскы организации
Интересы фармерох, як дробных, так и великых, в роках 1946–2010 глобално представляляла Меджинародна федерация аграрных продуцентох, International Federation of Agricultural Producers (IFAP), котра мала 120 националных филий в 79 державах свѣту. Од року 2011 функции IFAP перебрала  Свѣтова организация фармерох, World Farmers' Organization (WFO).
В России подтримков фармерох ся занимать Россельхозбанк, котрый вывинув даколько програм про фармерскы газдовства.
Гиперодказ
Гиперодказ, або одказ (англ. hyperlink або link) — означена в HTML адресация, котра по дяцѣ хоснователя перенесе го на инше мѣсто документа, сайта, або на иншый веб-сайт. Межи тыма двома понятями обычайно не роблять роздѣл.
Даколи вшак за гиперодказ, даючи вагу значѣню префикса, поважують адрес перехода на иншый веб-ресурс, означеный во форматѣ URL (англ. Universal Resource Locator).
1069
Вмерли
Катеґорія:Рокы
Гиперодказ
Формат гиперодказа в HTML
Блок гиперодказа, еднакый про вшиткы форматы, значкованый так од anchor (котва, якорь) и hyperlink reference (гиперодказ). Сесь гиперодказ перенесе хоснователя на веб-сайт example.com. Про самого хоснователя, котрый видить документ, сеся адресация гиперодказа буде скрыта, а видѣти буде слово Example в текстѣ. Так само адресация може быти скрыта за образчиком, при кликнутю на котрый адресация ся активуе и реализуе ся переход на тот скрытый адрес.
Нашто суть котвища
Тег anchor (котва) достав свою назву од того, же з ним мож направити у HTML-документѣ котвища, котры будуть мати свои имена, и на котры мож буде перейти через гиперодказ.
В том примѣрѣ указано, як ся створить котва на имя "top" (верх) в зачатку документа, а пак з хотькотрого мѣста в документѣ можеме скочити на тото котвище помочов гиперодказа Тым способом котву мож означити на другой веб-сторонцѣ або на другом сайтѣ: там, куды напряменый гиперодказ, мать быти, а там, одкы иде гиперодказ, ку значѣню href додасть ся знак # и назва котвища.
Референции
Катеґорія:Компютеры і інтернет
Игорь Грабарь
И́горь Еммануи́лович Гра́барь,  Hrabár Igor,  И́горь Еммануи́лович Граба́рь, *13.(Юл. кал.)/25. марец 1871, Будапешт, Мадярске кральовство – †16. май 1960, Москва, СССР — русинского походжѣня российскый и совѣтскый академичный малярь, историк умѣня, рештавратор, педагог.
2016
2016 рік є переступный рік.
Игорь Грабарь
Походжѣня
Походив з православной родины русинского сполоченского дѣятеля Еммануила Грабаря, выбраного концьом 1860-х за посланця до мадярского парламента. Дѣдом Грабаря по материнской линии быв Адолф Добрянскый, вызнамный дѣятель русофилской ориентации в Угорской Руси, а од року 1881 в Галиции. Мати Игоря Грабаря, Олга Грабарь, тыж провадила прорусску просвѣтну чинность в Галиции. Неодовго по роджѣню сына Олга Грабарь з дѣтми одышла в маеток отця Чертеж в Земплинѣ, Угорска Русь, де перейшли дѣточы рокы Игоря. Дѣдо Адолф любив повѣдати внукови о гениалном русском царьови и о славном русском войску в Мадярщинѣ.
2016
Подѣи
Рок 2016 став ся найтеплѣйшым во свѣтѣ за вшитку историю метеорологичных позоровань: середня рочна теплота была на 0,94°C высша од середньой сторочной XX. стороча.
Референции
Катеґорія:Рокы
Игорь Грабарь
Штудии
В року 1880 Игоря Грабаря вывезли учити ся на гимназии до России в Егорьевск Рязанской губернии, де его отець, уже скорше емигровавшый (1876), служив професором нѣмецкого и французского языкох. В року 1882 в его животѣ настали великы перемѣны. Были арештованы дѣдо и мати, обвинены з державной зрады, зашто им грозила кара смерти. В резултатѣ голосного львовского процеса (12. юн – 29. юл) были они оправданы, але дѣдови было заборонено бывати в его земплинском маетку и одышов навсе до Австрии, а мати з дѣтми — навсе до России. Тот процес им зробив велику славу и честь в России и могли жадати, што хотѣли. Эммануил Грабарь попросив мѣсто гимназиалного професора на югу России и достав го в Измаилу, а Игорь Грабарь достав можность безплатно штудовати и на штатной штипендии абсолвовав престижный московскый Лицей цѣсаревича Николая (Катковскый лицей, 1882–1889), де еден рок штудий коштовав 1000 рубли, а де ся учили дѣти генералох и министрох. Дале выштудовав право на Санкт-Петербургской универзитѣ (1889–1893). Едночасно слухав лекции на историко-филологичной факултѣ. В тых роках научив ся сам заробляти собы на прожиток: по универзитных годинах вечерами писав гумористичны тексты и рисовав илустрации про часописы. В року 1894 быв приятый до Императорской Академии умѣня. Тымчасом часопис Нива финанцовав его вандровку по Европѣ вымѣнов за статьи и вѣстѣ з европского културного живота, котры завязав ся им посылати. В роках 1895–1901 вандруе по Европѣ и од року 1896 штудуе в мюнхенской приватной школѣ Антона Ажбе. В року 1898 створило ся стоваришѣня Свѣт умѣня, Мир искусства, што мало ровнойменный часопис и стало в центрѣ бойованя, раздѣлившого российскых малярьох на ворожы групы. Грабарь став ся членом нового стоваришѣня, зачав публикацию серии статей Письма из Мюнхена, скоро добыв собѣ репутацию знаменитого критика-есеиста, чии погляды и оцѣнкы выникали точностьов и оригиналностьов.
Историк умѣня, музейник, педагог
Вернувши ся до России, материализовав свои идеи постимпресионизма в краинном малярствѣ, став ся поетом российской зимы, выступовав як авторитетный историк и теоретик умѣня. В року 1913 быв выбраный на пост куратора (фактично: директора) Третьяковской галерии, де зоставав до року 1925. В роках 1909–1916 склав перву 6-томну Историю российского умѣня.
В роках 1913–1925 переставив експозицию Третьяковской галерии подля историчного принципу, вылѣпшив инвентуру и выдав первый научный каталог галерии (1917), што дозволило галерею перетворити на музей европского типа. Од року 1921 — професор МГУ, читав курз лекций о научной рештаврации штудентам истории умѣня. Од року 1930 достав велику, подля его слов, особну пензию од влады (Совнаркома), лишив вшиткы административны функции и зачав писати мемоары. В року 1937 выдав мемуары и вернув ся ку сполоченской чинности:
Калкант
Калкованя спочивало в том, же калкант натискаючи на педала ногами, або, рѣдше, з помочов ручных пак давав до руху мѣхы, котры через систему посередных камер подавали воздух до головного мѣха.
Тота професия заникла, коли появили ся електромоторы, способны пумповати воздух, и автоматика, што утримовала стабилне тискнѣня.
Иншы вызнамы
В театралном арго калкант тыж означав прислужника при оркестрѣ.
Володимир
Володимир (Владимир) — місто в Росії, адміністратівный центер Володимирьской области. Лежыть у центральній части Росії на ріці Клязьма.
Історія
Катеґорія:Міста Росії
Мезопотамія
Мезопотамія (значіня є «земля міджі ріками», Арабы тоту область называли Джезіра) є теріторія на Середнїм Выходї, котра ся находить міджі середнїм током рік Евфрат і Тіґріс, в шыршім змыслї пак теріторії обколесуючі векшу часть току тых двох рік. Сучасть такзваного уродного півмісяця днешнёго Іраку, Сірії, Лібанона, Ізраіля, Йорданьска і Еґіпта, де ся першыраз розвивала польногосподарьска култура і де ся зродили першы писомны памяткы в історії людства. Днесь є Мезопотамія частёв Іраку і выходной Сірії.
Катеґорія:Старовік Катеґорія:Середнїй Выход Катеґорія:Історічны реґіоны Катеґорія:Середновік Катеґорія:Нововік
1068
Глави штатів
Катеґорія:Рокы
Дарья Тоцкая
Дарья Тоцкая (21 марта 1989, Оренбург, Росiя) - писательница, маляр, литературный и арт-критик, куратор выставок.
Биография
Родилася в сім’ї журналістōв а писателюв Ларисы Басової а Сєрґєя Бурдыґіна. Бабка по материнōй лінії в совєтськый час была головним бухгалтером выдавництва «Закарпаття» в Ужгородї, дїдо – дохтор-рентґенолоґ, мальовав, айбо не дōстав фахову освіту. Мати писательки, Лариса Басова, написала цикл есеїв про Ужгород і фільмовала сюжети про пōдкарпатських художникōв і історичнї персоналії для ужгородського телебаченя.
Первий раз будуща писателька нащивила Ужгород, коли юй року не было, а у 9 рокōв переїхала у вариш із Оренбурґа. Училася в Ужгородськōй школї № 3 з поглибленим вивченям анґлійського языка, а такой у дітськōй художнюй школї. Як юй было 15 рокōв, переїхала в Анапу, де вступила до філії Московського державного педагогічного унїверситету на спеціальнōсть «графічний дизайн», айбо лишила ся навчаня у первий рōк і начала робити у журналїстицї. У 2012 роцї кончила з відзнаков Санкт-Петербурзький державний унїверситет культури а мистецтв за фахом арт-експертизы, кафедра історії світової культури. Жиє у Краснодарї.
Творба
У діцтвї а пōдлітковōм віцї писала новелы. Перва публїкація в рускōм товстōм журналї была у децемброви 2019 року, перва часть роману «Море Мікоша» выдана у журналї «Москва». У 2020 роцї вōн уйшов друком у выдавництвї «Де’Лібрі» (група «Ріпол-класік»). У романї описувуть ся реальноє село Глибокоє, Ужгород, замок Паланок часōв середини XIX столітя; у розповїдї много магічних елементōв: мавкы, пан Чугайстер, котрий ся мінять на Панськый Бук, змій багняний а другі створіня. Велика увага удїляє ся флорї Карпат, наприклад, для опису яблук у Старопаськōм садї треба было проштудійовати каталог старих європейськых сортōв. Кроме гуцулōв, у романї описувуть ся лемкы, гагаузы, жиды а й другі народы.
Критики одмїчали образнōсть а гуманїстичну спрямованōсть твору. "'Дарья Тоцкая – художник; для мене її картины реалістичнї, айбо дако годен назвати їх абстракційов: в образотворчōм мистецтвї свої терміны. Так ся видить, ош язык книги – ото продовженя її досвіду в живописови; її літературний метод – магічний реалізм, а конкретно – «двосвіття», включеня містики до каждоденної картини світу. При тому текст направду яркий і густий. Перед нами роман художника-візіонера'. Михаїл Квадратов, критик, поет, прозаїк""«Дарья Тоцкая у повістї «Море Мікоша» приодкривать тайну карпатського житя єдної особы, цінної у часови а у просторї часу, ги цілоє людство. Мож любити героя, односити ся до нього из симпатійов, ай так из прочитаням вōн навсе проникать у вшиткі клїтки твого організму». Ніколай Палубнєв, критик"Ги художник, Дарья первий раз представила свої роботы у груповōй выставцї у музейови імени Бокшая в Ужгородї. Її роботы експоновали ся у Мадярщинї, Румунії, Болгарії, Словакії, Сербії, а й у Москвї в Центральному домї художника. Картина автора украсила обложку выданя «Море Мікоша».
Критичнї роботы з лїтератури а образотворчого мистецтва были одміченї прêміями , публїковали ся в журналах «Знамя» , «Москва», «Новый берег», «Артикуляция», «Формаслов», а других.
Кобылецка Поляна
Полога
Лежить на рѣчцѣ Шопурка при сутоку рѣчок Мала Шопурка и Середня. Оддалена од найблизшой желѣзничной штации Великый Бычков о 12 км, од Рахова — 50 км, од Ужгорода — 185 км.
Дарья Тоцкая
Творба
Проза
Кобылецка Поляна
История
Перва упоминка в жерелах походить з року 1600, под назвов Kabolapoiana, русинского походжѣня. Назва походить од горы Кобыла, котра высить ся над осадов. Мадярска назва Gyertyánliget (грабовый лѣс) появила ся в зачатку 1900-х при мадяризации назв, а была то назва лѣчивых купельох, котры фунговали около села.
Дарья Тоцкая
Творба
2020 - "Море Микоша", роман
Кобылецка Поляна
История
Од року 1775 в селѣ на основѣ мѣстных найдищ желѣзной руды фунговала желѣзарня, од року 1870 — металоробна фабрика Братмана, де были заняты 100 роботникы, а выробляли аршовы, чеканы, не лем про мѣстну потребу, але и на експорт.
Дарья Тоцкая
Жерела и одказы
https://magazines.gorky.media/authors/t/darya-toczkaya
https://kuban.aif.ru/culture/provokaciya_iz_treh_bukv_ne_iskusstvo_hudozhnica_-_o_kulturnoy_elite
Кобылецка Поляна
История
В року 1930 в селѣ было 2218 обывательох: Русины — 1141, Нѣмцѣ — 548, Евреи — 292, Чехы и Словаци — 115, Румыны — 65, чужинцѣ (без чехословацкого подданства) — 57. Была русинска школа (4 класы) и чешска школа (3 класы), пошта, телеграф, телефон, жандарска станиця.
15. марца 1939 в село вошли Мадяре, 52 обывателѣ, обвинены з участи в украинском руху, были забраны до мадярскых концентрачных лагрох, 6 утѣкли до СССР. Там были взяты до совѣтскых працовных лагрох яко «мадярскы шпионы».
17. октобра 1944 в село пришла Червена армада, и зачала ся украинско-совѣтска доба. В августѣ 1945 отворена сѣмрочна украинска школа. Металоробна фабрика реконштруована, од року 1964 достала назву Закарпатска арматурка, Закарпатський арматурний завод, на мѣстѣ бывшых купельох отворили филиалку раховской туристичной базы.
Днешность
В Кобылецкой Полянѣ суть 4 лѣсництва, середня школа, дом културы, двѣ библиотекы, болниця, лѣчебно-оздоровный комплекс Трембита, рекреачна база Квасный, жерела минералных вод. В року 1994 в резултатѣ религийного конфликта спалена памятка архитектуры — грекокатолицка деревяна церква Вознесѣня Господнього.
Закарпатска арматурка, де в 1980–1990-х роках мали роботу 1100 особ, а продукция експортовала ся до 30 держав свѣту, в року 2010 ликвидована з причины банкротства.
Референции
Катеґорія:Населены пункты Украины Катеґорія:Населены пункты Закарпатской области
Борис Патон
Бори́с Пато́н, Пато́н Бори́с Євге́нович, *27. новембра 1918, Киев – †19. августа 2020, Киев — совѣтскый и украинскый ученый в области металургии и технологии металох, доктор техничных наук, професор. Од року 1962 — президент Академии наук Украины. Од року 1953 — директор Инштитута електрозваряня имени Евгена Патона.
Найстаршый (разом подля вѣку и подля часу перебываня на посту) Президент штатной Академии наук во свѣтѣ, а тыж найстаршый (подля вѣку и подля часу перебываня в статусѣ) рядный член Академии наук Украины и Российской академии наук.
Новаторство в технологиях
Под водительством Патона створеный засадно новый способ зваряня — электротроскове зваряня, с помочов котрого рѣшена задача выробы уникатных судин высокого тиску про енергетику и хемичный промысел, великорозмѣровых монтажных части про морскы шифы, гидрогенераторы и др.; переведена велика робота з освоеньом прогресивных методох електрозваряня в розличных конарях економикы; выпрацованы комплексны програмы розвитя зварячской выробы, наукы и технологии в СССР. Патон вынайшов новый способ поднятя якости шпециалных оцѣлей и злятин — електрошлакове перетоплѣня; став на чолѣ выгледовань в хоснованю зварячскых жерел теплоты в шпециалных топилных агрегатах и створѣню нового конаря якостной металургии — шпециалной електрометалургии.
1067
Вмерли
Катеґорія:Рокы
Борис Патон
Референции
Катеґорія:Учены
Новосадска универзита
Новосадска универзита, Универзитет у Новом Саду —  образовна, научна и умѣлецка инштитуция, котрой фундатором е Република Сербия. Универзита мать сѣдлиско в Новом Садѣ, другом подля великости городѣ в Сербии. Основана 28. юна 1960 и в сучасности мать над 50 000 штудентох и 5 000 персонала на 14 факултах и во двох инштитутах, котры розмѣщены в четырьох традично универзитных мѣстах: Новом Садѣ, Суботици, Зренянину и Зомбору.
История
Первы образовны инштитуции во Войводинѣ были школа Норма, де готовили сербскых учительох, основана в року 1778 в Зомбору и Препарандия основана року 1812 в Сентендре и в року 1816 перенесена до Зомбора.
В року 1920 в Суботици створена Правна факулта.
В року 1960 быв приятый Закон о основаню Новосадской универзиты. Скорше основаны факулты были звязаны в едну новосадску академичну комуниту.
Референции
Катеґорія:Универзиты Сербии
Мексіко
Ме́ксіко (México), офіціалнов повнов назвов є Споєны шта́ты Ме́ксіцькы (Estados Unidos Mexicanos) є федератівна републіка на америцькім контінентї. Ґеополітічно бывать заряджована будь к Северній Америцї, але часточно Мексіко лежыть і у Середнїй Америцї - часть за Тегуантепецков шыёв.
Катеґорія:Мексико
Сватуш
Сватуш (по ) є село в окресї Собранцї в Кошіцькім краю на юговыходї Словеньска.
Верш
Верш, versus линия, шорик — ритмичный ряд в литературном вытворѣ; умѣлецке дѣло, организоване подля правил версификации.
Вершованя (версификация), versificatio, од versus верш + facere робити — организация умѣлецкого выслову, основана на черяню ритмичных и звуковых единиць.
Референции
Катеґорія:Поезія
Труменова доктрина
Тру́менова доктри́на, Truman Doctrine — доктрина, выголошена президентом США Г. Труменом по Другой свѣтовой войнѣ во выступлѣню перед Конгресом 12. марца 1947.
США ся по Другой свѣтовой войнѣ перетворили на могучу економику, и военну наддержаву, котра мала монополию на атомовы зброи. Президент Гарри Трумен во своем выступлѣню в Конгресѣ США проголосив о потребѣ «поддержати слободны народы, котры чинять сопротив агресии, озброеному мѣшаню ся або вонкашному натиску». Трумен просив Конгрес схвалити помочь Греции и Турции в обсягу USD400 млн. а тыж послати там америцкый цивилный и войсковый персонал. Фактично ишло о протидѣю росширѣню вплывох СССР и его споенцьох в области меджинародных одношѣнь и навязаня доминации США на полю свѣтовой политикы. Труменова доктрина приспѣла ку далшому выострѣню студеной войны и створѣню военного блока НАТО.
Перша російско-чеченьска война
Катеґорія:Чеченскы войны